Молитва Псалмопевца

По благословению митрополита Ташкентского и Среднеазиатского Владимира

Псалтирь есть общая духовная сокровищница благих наставлений, и каждый найдёт в ней с избытком то, что для него полезно. Она врачует и застарелые раны ду шевные, и недавно уязвленному подает скорое исцеление; она под крепляет немощное, охраняет здо ровое и истребляет страсти, какие в жизни человеческой господствуют над душами. Псалом доставляет спо койствие душе, производит мир, укрощает бурные и мятежные помыслы. Он смягчает душу гнев ливую и уцеломудривает лю бострастную. Псалом заключает дружбу, производит мир, со еди няет рассеянных, примиряет враж дующих. Чему не научит тебя Псалтирь?..

Свт. Василий Великий «Беседа на первый псалом»

Псалтирь за весь мир Богу молится

Свт. Василий Великий

Псалтирь – Божественное Откровение
Епископ Александр (Милеант)

Без преувеличения можно сказать, что для христианина Псалтирь является самой драгоценной книгой Ветхого Завета.

Псалтирь – это собрание молитв на все случаи: в скорби, в чувстве безысходности или боязни, в бедствиях, в слезах покаяния и в радости после полученного утешения, в потребности благодарения и для вознесения чистой хвалы Творцу.

Святой Амвросий Медиоланский пишет: «Во всем Писании дышит благодать Божия, но в сладкой песни псалмов она дышит преимущественно».

Свое название Псалтирь получила от греческого слова «псало», что значит «прядать на струнах, играть». Царь Давид первый начал сопровождать пение составленных им боговдохновенных молитв игрой на музыкальном инструменте, именуемом «псалтирион», похожем на арфу.

У евреев книга Псалмов называется «Тегиллим», что означает «хваление».

Псалтирь, слагаясь в течение многих столетий – от Моисея (1500 лет до Р. X.) до Ездры-Неемии (400 лет до Р. X.), содержит 150 псалмов. Царь Давид создал как бы ядро этой книги, составив наибольшее количество псалмов (бо лее 80-ти).

Кроме Давидовых, в Псалтирь вошли псалмы: Моисея – один (89-й), Соломона – три (71-й, 126-й и 131-й), Аса фа-прозорливца и его потом ков-асафитов – двенадцать, Емана – один (87-й), Ефама – один (88-й), сы нов Ко реевых – одиннадцать. Остальные псалмы принадлежат неизвестным писа телям.

Псалмы сложены по правилам еврейской поэзии и порой достигают изумительной красоты и силы.

Часто в начале псалмов встречаются надписи, которые указывают на их содержание: например, «молитва» (про сительный псалом), «хвала» (хвалебный псалом), «учение» (назидательный пса лом). Или на способ писания: «стол пописание», т. е. эпиграммиче-ский. Дру гие надписи указывают на способ исполнения, например: «псалом» – то есть с аккомпанементом на музыкальном инст рументе – псалтирионе; «песнь» – то есть исполнение голосом, вокальное; «на струнных орудиях»; «на осьмиструнном»; «о точи лех» или как в русской Биб лии «на гефс ком орудии» – то есть на цитре; «об изменяемых» – то есть с переменой инструментов.

Над некоторыми псалмами надписаны слова песни, по образцу которой данный псалом должен ис полняться, нечто вроде «подобных» на вечерних и утренних богослужениях.

Содержание псалмов тесно связано с жизнью праведного царя Давида.

Давид родился за тысячу лет до Рож дества Христова в Вифлееме и был младшим сыном бедного и многодетного пастуха Иессея.

Воцарившись в Иерусалиме после смерти Саула, царь Давид стал самым выдающимся царем, когда-либо правившим Израилем. Он сочетал в себе многие ценные качества хорошего царя: любовь к народу, справедливость, мудрость, мужество и, главное, – крепкую веру в Бога. Нередко сам Давид возглавлял религиозные праздники, принося Богу жертвы за еврейский народ и воспевая псалмы.

Своей поэтической красотой и глубиной религиозного чувства псалмы Давида вдохновляли к подражанию многих последующих составителей псалмов. Поэтому, хотя далеко не все псалмы написаны Давидом, но все же справедливо наименование, которое часто дается книге псалмов: «Псалтирь царя Давида».

В Библии есть книги нравственно-назидательного содержания, которые принято называть «учительными».

По сравнениями с книгами Моисея, которые содержат прямые и обязательные Заповеди Божии, учительные книги написаны с целью ободрить, расположить человека к благочестивому образу жизни, учат строить свою жизнь так, чтобы она была угодна Богу и Им благословлена.

По форме изложения ветхозаветные учительные книги – поэтические произведения, написанные в еврейском подлиннике в стихах.

К учительным книгам относится и Псалтирь.

Давида пророка и царя Песнь

Молитвы перед началом чтения Псалтири

Разумно да будет, како подобает особь пети Псалтирь

Аще иерей, глаголет:

Благословен Бог наш, всегда, ныне и присно и во веки веков.

Аще ли ни, глаголи умиленно: Молитвами святых отец наших, Господи Иису се Христе Боже наш, помилуй нас. Аминь. Царю Небесный… Трисвятое. И по – Отче наш… Тропари сия, глас 6

Помилуй нас, Господи, помилуй нас, всякаго бо ответа недоумеюще, сию Ти молитву яко Владыце грешнии приносим: помилуй нас.

Слава: Честное пророка Твоего, Господи, торжество, Небо Церковь показа, с человеки ликуют Ангели. Того молитвами, Христе Боже, в мире управи живот наш, да поем Ти: Аллилуиа.

И ныне: Многая множества моих, Богородице, прегрешений, к Тебе прибегох, Чистая, спасения требуя: посети немощ-ствующую мою душу и моли Сына Твоего и Бога нашего дати ми оставление, яже содеях лютых, Едина Благословенная.

Господи, помилуй (40). И поклонися, елико ти мощно.

Таже молитва Святей Живоначальней Троице

Всесвятая Троице, Боже и Содетелю всего мира, поспеши и направи сердце мое, начати с разумом и кончати делы благими богодухновенныя сия книги, яже Святый Дух усты Давидовы отрыгну, ихже ныне хощу глаголати аз, недостойный, разумея же свое невежество, припадая молюся Ти, и еже от Тебе помощи прося: Господи, управи ум мой и утверди сердце мое, не о глаголании устен стужати си, но о разуме глаголемых веселитися, и приготовитися на творение добрых дел, яже учуся, и глаголю: да добрыми делы просвещен, на судищи десныя Ти страны причастник буду со всеми избранными Твоими. И ныне, Владыко, благослови, да, воздохнув от сердца, и языком воспою, глаголя сице:

Приидите, поклонимся Цареви нашему Богу.

Приидите, поклонимся и припадем Христу, Цареви нашему Богу.

Приидите, поклонимся и припадем Самому Христу, Цареви и Богу нашему.

Таже постой мало, дондеже утишатся вся чувства. Тогда сотвори начало не вскоре, без лености, со умилением и сокрушенным сердцем. Рцы cиe: «Блажен муж…» тихо и разумно, со вниманием, а не борзяся, якоже и умом разумевати глаголемая.

Кафисма первая
Псалом Давиду, не надписан у еврей, 1

¹ Блажен муж, иже не иде на совет нечистивых и на пути грешных не ста, и на седалищи губителей не седе, ² но в законе Господни воля его, и в законе его поучится день и нощь. ³ И будет яко древо насажденное при исходищих вод, еже плод свой даст во время свое, и лист его не отпадет, и вся, елика аще творит, успеет. ⁴ Не тако нечестивии, не тако, но яко прах, егоже возметает ветр от лица земли. ⁵ Сего ради не воскреснут нечистивии на суд, ниже грешницы в совет праведных. ⁶ Яко весть Господь путь праведных, и путь нечистивых погибнет.

Псалом Давиду, 2

¹ Вскую шаташася языцы, и людие поучишася тщетным? ² Предсташа царие земстии, и князи собрашася вкупе на Господа и на Христа Его. ³ Расторгнем узы их и отвержем от нас иго их. ⁴ Живый на Небесех посмеется им, и Господь поругается им. ⁵ Тогда возглаголет к ним гневом своим и яростию Своею смятет я. ⁶ Аз же поставлен есмь Царь от Него над Сионом, горою святою его, ⁷ возвещаяй повеление Господне. Господь рече ко Мне: Сын Мой еси Ты, Аз днесь родих Тя. ⁸ Проси от Мене, и дам Ти языки достояние Твое, и одержание Твое концы земли. ⁹ Упасеши я жезлом железным, яко сосуды скудельничи сокрушиши я. ¹⁰ И ныне, царие разумейте, накажитеся вси судящии земли. ¹¹ Работайте Господеви со страхом и радуйтеся Ему с трепетом. ¹² Приимите наказание, да не когда прогневается Гос подь и погибнете от пути праведного, егда возгорится вскоре ярость Его. Блажени вси надеющиеся Нань.

¹ Псалом Давиду, Внегда отбегаше от лица Авессалома,

Сына своего, 3

² Господи, что ся умножиша стужающии ми? Мнози востают на мя, ³ мнози глаголют души моей: несть спасения ему в Бозе его. ⁴ Ты же, Господи, Заступник мой еси, слава моя и возносяй главу мою. ⁵ Гласом моим ко Господу воззвах, и услыша мя от горы святыя Своея. ⁶ Аз уснух, и спах, востах, яко Господь заступит мя. ⁷ Не убоюся от тем людей, окрест нападающих на мя. ⁸ Воскресни, Господи, спаси мя, Боже мой, яко Ты поразил еси вся враждующыя ми всуе: зубы грешников сокрушил еси. ⁹ Господне есть спасение, и на людех Твоих благословение Твое.

Слава:

¹ В конец, в песнех псалом Давида, 4

² Внегда призвати ми, услыша мя Бог правды моея, в скорби распространил мя еси, ущедри мя и услыши молитву мою. ³ Сынове человечестии, доколе тяжкосердии? Вскую любите суету и ищете лжи? ⁴ И уведите, яко удиви Господь преподобнаго Своего: Господь услышит мя, внегда воззвати ми к Нему. ⁵ Гневайтеся, и не согрешайте, яже глаголете в сердцах ваших, на ложах ваших умилитеся. ⁶ Пожрите жертву правды и уповайте на Господа. ⁷ Мнози глаголют: кто явит нам благая? Знаменася на нас свет лица Твоего, Господи. ⁸ Дал еси веселие в сердце моем: от плода пшеницы, вина и елеа своего умножишася. ⁹ В мире вкупе усну и почию, яко Ты, Господи, единаго на уповании вселил мя еси.

¹ О наследствующем, псалом Давиду, 5

² Глаголы моя внуши, Господи, разумей звание мое. ³ Вонми гласу моления моего, Царю мой и Боже мой, яко к Тебе помолюся, Господи. ⁴ Заутра услыши глас мой, заутра предстану Ти, и узриши мя. ⁵ Яко Бог не хотяй беззакония, Ты еси: не приселится к Тебе лукавнуяй ⁶ ниже пребудут беззаконницы пред очима Твоима: возненавидел еси вся делающыя беззаконие. ⁷ Погубиши вся глаголющыя лжу: мужа кровей и льстива гнушается Господь. ⁸ Аз же множеством милости Твоея, вниду в дом Твой, поклонюся ко храму святому Твоему, в страсе Твоем. ⁹ Господи, настави мя правдою Твоею, враг моих ради исправи пред Тобою путь мой. ¹⁰ Яко несть во устех их истины, сердце их суетно, гроб отверст гортань их: языки своими льщаху. ¹¹ Суди им, Боже, да отпадут от мыслей своих, по множеству нечестия их изрини я, яко преогорчиша Тя, Господи. ¹² И да возвеселятся вси уповающии на Тя, во век возрадуются, и вселишися в них и похвалятся о Тебе любящии имя Твое. ¹³ Яко Ты благословиши праведника, Господи: яко оружием благоволения венчал еси нас.

¹ В конец, в песнях о осмом, псалом Давиду, 6

² Господи, да не яростию Твоею обличиши мене, ниже гневом Твоим накажеши мене. ³ Помилуй мя, Господи, яко немощен есмь, исцели мя, Господи, яко смятошася кости моя. ⁴ И душа моя смятеся зело: и Ты, Господи, доколе? ⁵ Обратися, Господи, избави душу мою: спаси мя ради милости Твоея. ⁶ Яко несть в смерти поминаяй Тебе: во аде же кто исповестся Тебе? ⁷ Утрудихся воздыханием моим, измыю на всяку нощь ложе мое, слезами моими постелю мою омочу. ⁸ Смятеся от ярости око мое, обетшах во всех вразех моих. ⁹ Отступите от мене, вси делающии беззаконие, яко услыша Господь глас плача моего: ¹⁰ услыша Господь моление мое, Господь молитву мою прият. ¹¹Да постыдятся и смятутся вси врази мои, да возвратятся и устыдятся зело вскоре.

Слава:

¹ Псалом Давиду, егоже воспет

Господеви о словесех Хусиевых,

Сына Иемениина, 7

² Господи Боже мой, на Тя уповах, спаси мя от всех гонящих мя и избави мя:

³ да не когда похитит яко лев душу мою, не сущу избавляющу, ниже спасающу.

⁴ Гос поди Боже мой, аще сотворих сие, аще есть неправда в руку моею, ⁵ аще воздах воздающым ми зла, да отпаду убо от враг моих тощ. ⁶ Да поженет убо враг душу мою и да постигнет, и поперет в землю живот мой, и славу мою в персть вселит. ⁷ Воскресни, Господи, гневом Твоим, вознесися в концах враг Твоих, и востани Господи Боже мой, повелением, имже заповедал еси. ⁸ И сонм людей обыдет Тя, и о том на высоту обратися. ⁹ Господь судит людем: суди ми, Господи, по правде моей, и по незлобе моей на мя. ¹⁰ Да скончается злоба грешных, и исправиши праведнаго, испытаяй сердца и утробы, Боже, праведно. ¹¹ Помощь моя от Бога, спасающаго правыя сердцем. ¹² Бог судитель праведен и крепок, и долготерпелив, и не гнев наводяй на всяк день. ¹³ Аще не обратитеся, оружие Свое очистит, лук Свой напряже и уготова и ¹⁴ и в нем уготова сосуды смертныя, стрелы Своя сгараемым содела. ¹⁵ Се боле неправдою, зачат болезнь, и роди беззаконие: ¹⁶ ров изры, и ископа и, и падет в яму, юже содела. ¹⁷ Обратится болезнь его на главу его, и на верх его неправда его снидет. ¹⁸ Исповемся Господеви по правде Его и пою имени Господа Вышняго.

¹ В конец, о точилех, псалом Давиду, 8

² Господи, Господь наш, яко чудно имя Твое по всей земли, яко взятся великолепие Твое превыше небес. ³ Из уст младенец и ссущих совершил еси хвалу, враг Твоих ради, еже разрушити врага и местника. ⁴ Яко узрю небеса, дела перст Твоих, луну и звезды, яже Ты основал еси. ⁵ Что есть человек, яко помниши его? или сын человечь, яко посещаеши его? ⁶ Умалил еси его малым чим от ангел, славою и честию венчал еси его. ⁷ И поставил еси его над делы руку Твоею, вся покорил еси под нозе его. ⁸ Овцы и волы вся, еще же и скоты польския, ⁹ птицы небесныя, и рыбы морския, преходящыя стези морския. ¹⁰ Господи, Господь наш, яко чудно имя Твое по всей земли.

По 1-й кафисме, Трисвятое… Пресвятая Троице… Отче наш…

Тропарь, глас 1: В беззакониих зачався аз, блудный, не дерзаю взирати на высоту Небесную, но дерзая на человеколюбие Твое, зову: Боже, очисти мя, грешнаго, и спаси мя.

Аще праведник едва спасается, аз где явлюся, грешный? Тяготы и зноя дневнаго не понесох, но с наемники единонадесятого часа сопричти мя, Боже, и спаси мя.

Слава: Объятия Отча отверсти ми потщися, блудно мое иждих житие, на богатство неиждиваемое взираяй щедрот Твоих, Спасе, ныне обнищавшее мое да не презриши сердце. Тебе бо, Господи, умилением зову: согреших на Небо и пред Тобою.

И ныне: Упование христиан, Пресвятая Дево, Егоже родила еси Бога паче ума же и слова, непрестанно моли с горними силами дати оставление грехов, нам всем и исправление жития, верою и любовию присно Тя чтущим.

Господи, помилуй (40) и молитва:

Владыко Вседержителю, Непостижиме, начало света и преумная сило, иже Ипостасного Слова Отец и единосильнаго Твоего Духа испуститель: милосердныя ради милости и неизреченныя благости не презревый человеческого естества, тмою греха содержимого, но Божественными светы священных Твоих учений, законом и пророки светивый миру, последи же нам того единородного Твоего Сына Благоволивый плотию возсияти и ко осиянию нас Твоего просвещения наставити: да будут уши Твои внемлюще гласу моления нашего, и даруй нам, Боже, во бденном и трезвенном сердце, всю настоящего жития нощь прейти, ожидающым пришествия Сына Твоего и Бога нашего, судии всех, да не возлежаще и спяще, но бодрствующе и воздвижени в делание заповедей Твоих обрящемся и в радость его совнидем, идеже празнующих глас непрестанный, и неизреченная сладость зрящих Твоего лица доброту неизглаголанную. Яко Благ и Человеколюбец Бог еси, и Тебе славу возсылаем, Отцу и Сыну и Святому Духу, ныне и присно, и во веки веков. Аминь.

Кафисма вторая
¹ В конец, о тайных Сына, псалом Давиду, 9

² Исповемся Тебе, Господи, всем сердцем моим, повем вся чудеса Твоя. ³ Возвеселюся и возрадуюся о Тебе, пою имени Твоему, Вышний. ⁴ Внегда возвратитися врагу моему вспять, изнемогут и погибнут от лица Твоего. ⁵ Яко сотворил eси суд мой и прю мою, сел eси на Престоле, судяй правду. ⁶ Запретил eси языком, и погибе нечестивый, имя его потребил eси в век и в век века. ⁷ Врагу оскудеша oружия в конец, и грады разрушил eси, погибе память его с шумом.

⁸ И Господь во век пребывает, уготова на суд Престол Свой, ⁹ и Той судити имать вселенней в правду, судити имать людем в правоте. ¹⁰ И бысть Господь прибежище убогому, помощник во благовремениих, в скорбех. ¹¹ И да уповают на Тя знающии имя Твое, яко не оставил eси взыскающих Тя, Господи. ¹² Пойте Господеви, живущему в Сионе, возвестите во языцех начинания Его, ¹³ яко взыскаяй крови их помяну, не забы звания убогих. ¹⁴ Помилуй мя, Господи, виждь смирение мое от враг моих, возносяй мя от врат смертных, ¹⁵ яко да возвещу вся хвалы Твоя во вратех дщере Сиони, возрадуемся о спасении Твоем. ¹⁶ Углебоша языцы в пагубе, юже сотвориша, в сети сей, юже скрыша, увязе нога их. ¹⁷ Знаемь есть Господь судьбы творяй, в делех руку своeю увязе грешник. ¹⁸ Да возвратятся грешницы во ад вси языцы забывающии Бога. ¹⁹ Яко не до конца забвен будет нищий, терпение убогих не погибнет до конца. ²⁰ Воскресни, Господи, да не крепится человек, да судятся языцы пред Тобою. ²¹ Постави, Господи, законоположителя над ними, да разумеют языцы, яко человецы суть.

²² Вскую, Господи, отстоя далече, презираеши во благовремениих, в скорбех?

²³ Внегда гордитися нечестивому, возгарается нищий, увязают в советех, яже помышляют. ²⁴ Яко хвалимь есть грешный в похотех души своея, и обидяй благословимь есть. ²⁵ Раздражи Господа грешный, по множеству гнева своего не взыщет, несть Бога пред ним. ²⁶ Оскверняются путие его на всяко время, отъемлются судьбы Твоя от лица его, всеми враги своими обладает. ²⁷ Рече бо в сердце своем, не подвижуся от рода в род без зла, ²⁸ егоже клятвы уста его полна суть и горести и льсти, под языком его труд и болезнь. ²⁹ Приседит в ловительстве с богатыми в тайных, еже убити неповиннаго, очи его на нищаго призираете. ³⁰ Ловит в тайне яко лев во ограде своей, ловит еже восхитити нищаго, восхитити нищаго, внегда привлещи и в сети своей. ³¹ Смирит его, преклонится и падет, внегда ему обладати убогими. ³² Рече бо в сердце своем: забы Бог, отврати лице Свое, да не видит до конца. ³³ Воскресни, Господи Боже мой, да вознесется рука Твоя, не забуди убогих Твоих до конца. ³⁴ Чесо ради прогнева нечестивый Бога? Рече бо в сердце своем, не взыщет. ³⁵ Видиши, яко Ты болезнь и ярость смат ряеши, да предан будет в руце Твои, Те бе оставлен есть нищий, сиру Ты буди помощник. ³⁶ Сокруши мышцу грешному и лукавому, взыщется грех его и не обрящется. ³⁷ Господь Царь во век и в век века, погибнете, языцы, от земли Его.

³⁸ Желание убогих услышал eси, Господи, уготованию сердца их внят ухо Твое.

³⁹ Суди сиру и смирену, да не приложит ктому величатися человек на земли.

В конец, псалом Давиду, 10

¹ На Господа уповах, како речете души моей: превитай по горам, яко птица? ² Яко се, грешницы налякоша лук, уготоваша стрелы в туле, состреляти во мраце правыя сердцем. ³ Зане яже Ты совершил eси, они разрушиша, праведник же что сотвори? Господь во храме святем Своем. ⁴ Господь, на Небеси Престол Его, очи Его на нищаго призираете, вежди Его испытаете сыны человечeския. ⁵ Господь испытает праведнаго и нечестиваго, любяй же неправду ненавидит свою душу. ⁶ Одождит на грешники сети огнь и жупел, и дух бурен часть чаши их. ⁷ Яко праведен Господь, и правды возлюби, правоты виде лице Его.

Слава:

¹ В конец, о осмей, псалом Давиду, 11

² Спаси мя, Господи, яко оскуде преподобный, яко умалишася истины от сынов человеческих. ³ Суeтная глагола кийждо ко искреннему своему, устне льстивыя в сердце, и в сердце глаголаша злая. ⁴ Потребит Господь вся устны льстивыя, язык велеречивый, ⁵ рекшыя: язык наш возвеличим, устны наша при нас суть, кто нам Господь есть? ⁶ Страсти ради нищих и воздыхания убогих ныне воскресну, глаголет Господь, положуся во спасение не обинюся о нем. ⁷Словеса Господня словеса чиста, сребро разжжено, искушено земли, очищено седмерицею. ⁸ Ты, Господи, сохраниши ны и соблюдеши ны от рода сего и во век. ⁹ Окрест нечестивии ходят, по высоте Твоей умножил eси сыны человечeския.

¹ В конец, псалом Давиду, 12

² Доколе, Господи, забудеши мя до кон ца? Доколе отвращаеши лице Твое от мене? ³ Доколе положу советы в души моей, болезни в сердце моем день и нощь? Доколе вознесется враг мой на мя? ⁴ Призри, услыши мя, Господи Боже мой, просвети очи мои, ⁵ да не когда усну в смерть, да не когда речет враг мой, укрепихся на него. ⁶ Стужающии ми возрадуются, аще подвижуся. ⁷ Аз же на милость твою уповах, возрадуется сердце мое о спасении Твоем, воспою Господеви благодеявшему мне и пою имени Господа Вышняго.

В конец, псалом Давиду, 13

¹ Рече безумен в сердце своем: несть Бог. Растлеша и омерзишася в начинаниих, несть творяй благостыню. ² Господь с Небесе приниче на сыны человечeския, видети, аще есть разумеваяй или взыскаяй Бога. ³ Вси уклонишася, вкупе неключими быша: несть творяй благостыню, несть до eдинаго. ⁴ Ни ли уразумеют вси делающии беззаконие, снедающии люди моя в снедь хлеба? Господа не призваша. ⁵ Тамо убояшася страха, идеже не бе страх, яко Гос подь в роде праведных. ⁶ Совет нищаго посрамисте, Господь же упование его есть. ⁷ Кто даст от Сиона спасение Израилево? ⁸ Внегда возвратит Господь пленение людей Своих, возрадуется Иаков, и возвеселится Израиль.

Слава:

В конец, псалом Давиду, 14

¹ Господи, кто обитает в жилищи Твоем? Или кто вселится во святую гору Твою? ² Ходяй непорочен и делаяй правду, глаголяй истину в сердце своем. ³ Иже не ульсти языком своим и не сотвори искреннему своему зла, и поношения не прият на ближния своя. ⁴ Уничижен есть пред ним лукавнуяй, боящыя же ся Господа славит, кленыйся искреннему своему и не отметаяся. ⁵ Сребра своего не даде в лихву и мзды на неповинных не прият. Творяй сия не подвижится во век.

Столпописание Давиду, 15

¹ Сохрани мя, Господи, яко на Тя уповах. ² Рех Господеви: Господь мой eси Ты, яко благих моих не требуеши. ³ Святым, иже суть на земли Его, удиви Господь вся хотения Своя в них. ⁴ Умножишася немощи их, по сих ускориша: не соберу соборы их от кровей, ни помяну же имен их устнама моима. ⁵ Господь часть достояния моего и чаши моея, Ты eси устрояяй достояние мое мне. ⁶ Ужя нападоша ми в державных моих, ибо достояние мое державно есть мне. ⁷ Благословлю Господа, вразумившаго мя, еще же и до нощи наказаша мя утробы моя. ⁸ Предзрех Господа предо мною выну, яко одесную мене есть, да не подвижуся.

⁹ Сего ради возвеселися сердце мое, и возрадовася язык мой, еще же и плоть моя вселится на уповании. ¹⁰ Яко не оставиши душу мою во аде, ниже даси преподобному Твоему видети истления. ¹¹ Сказал ми eси пути живота, исполниши мя веселия с лицем Твоим, красота в деснице Твоей в конец.

Молитва Давиду, 16

¹ Услыши, Господи, правду мою, вонми молению моему, внуши молитву мою не во устнах льстивых. ² От лица Твоего судьба моя изыдет, очи мои да видита правоты. ³ Искусил eси сердце мое, посетил eси нощию, искусил мя eси, и не обретеся во мне неправда. ⁴ Яко да не возглаголют уста моя дел человеческих, за словеса устен Твоих аз сохраних пути жестоки. ⁵ Соверши стопы моя во стезях Твоих, да не подвижутся стопы моя. ⁶ Аз воззвах, яко услышал мя eси, Боже, приклони ухо Твое мне и услыши глаголы моя. ⁷ Удиви милости Твоя, спасаяй уповающыя на Тя от противящихся деснице Твоей. ⁸ Сохрани мя, Господи, яко зеницу oка, в крове крилу Твоeю покрыеши мя. ⁹ От лица нечестивых острастших мя, врази мои душу мою одержаша. ¹⁰ Тук свой затвориша, уста их глаголаша гордыню.

¹¹ Изгонящии мя ныне обыдоша мя, очи свои возложиша уклонити на землю.

¹² Объяша мя яко лев готов на лов и яко скимен обитаяй в тайных. ¹³ Воскресни, Господи, предвари я и запни им, избави душу мою от нечестиваго, oружие Твое от враг руки Твоея, ¹⁴ Господи, от малых от земли, раздели я в животе их, и сокровенных Твоих исполнися чрево их, насытишася сынов, и оставиша останки младенцeм своим. ¹⁵ Аз же правдою явлюся лицу Твоему, насыщуся, внегда явити ми ся славе Твоей.

Слава:

По 2-й кафисме, Трисвятое.

Тропарь, глас 2: Аз сый древо неплодное, Господи, умиления плода не ношу отнюдь и посечения страшуся, и огня онаго боюся негасимаго. Темже Тя молю: прежде оныя нужды обрати и спаси мя. Яко волны морския, на мя восташа беззакония моя, яко кораблец в пучине, аз един обуреваюся от прегрешений многих, но в тихое пристанище настави мя, Господи, покаянием и спаси мя.

Слава: Помилуй мя, рече Давид, и аз Тебе зову: согреших, Спасе, грехи моя очистив покаянием, помилуй мя.

И ныне: Предстательство теплое христиан, Сына Твоего моли, Богородице, всякаго злодейства и лютости избавити нас ратника, и дати прощение нам, о нихже согрешихом, милосердия ради щедрот, Твоими молитвами, Мати Дево.

Господи, помилуй (40) и молитва:

Владыко Вседержителю, Отче Господа нашего Иисуса Христа, Единороднаго Твоего Сына, даждь ми тело нескверное, сердце чистое, ум бодр, разум незаблудный, Духа Святаго нашествие, к стяжанию и довольству истины во Христе Твоем: с Нимже Тебе слава подобает, честь и поклонение, со Святым Духом ныне и присно, и во веки веков. Аминь.

Кафисма третья
¹ В конец, отроку Господню Давиду, яже глагола Господеви словеса песни сея, в день, воньже избави его Господь от руки всех враг его, и из руки Саули, и рече, 17

² Возлюблю Тя, Господи, крепосте моя. ³ Господь утверждение мое, и прибежище мое, и избавитель мой, Бог мой, Помощник мой, и уповаю на Него, Защититель мой, и рог спасения моего, и Заступник мой. ⁴ Хваля призову Господа и от враг моих спасуся. ⁵ Одержаша мя болезни смертныя, и потоцы беззакония смятоша мя, ⁶ болезни адовы обыдоша мя, предвариша мя сети смертныя. ⁷ И внегда скорбети ми, призвах Господа, и к Богу моему воззвах, услыша от храма cвятаго Своего глас мой, и вопль мой пред Ним внидет во уши Его. ⁸ И подвижеся, и трепетна бысть земля, и основания гор смятошася и подвигошася, яко прогневася на ня Бог. ⁹ Взыде дым гневом Его, и огнь от лица Его воспламенится, углие возгореся от Него. ¹⁰ И приклони небеса, и сниде, и мрак под ногама Его. ¹¹ И взыде на Херувимы, и лете, лете на крилу ветренню. ¹² И положи тму закров Свой, окрест Его селение Его, темна вода во облацех воздушных. ¹³ От облистания пред Ним облацы проидоша, град и углие огненное. ¹⁴ И возгреме с Небесе Господь и Вышний даде глас Свой. ¹⁵ Низпосла стрелы и разгна я, и молнии умножи и смяте я. ¹⁶ И явишася источницы воднии и открышася основания вселенныя, от запрещения Твоего, Господи, от дохновения духа гнева Твоего. ¹⁷ Низпосла с высоты, и прият мя, восприят мя от вод многих. ¹⁸ Избавит мя от врагов моих сильных и от ненавидящих мя, яко утвердишася паче мене. ¹⁹ Предвариша мя в день озлобления моего, и бысть Господь утверждение мое. ²⁰ И изведе мя на широту, избавит мя, яко восхоте мя. ²¹ И воздаст ми Господь по правде моей и по чистоте руку моею воздаст ми. ²² Яко сохраних пути Господни и не нечествовах от Бога моего. ²³ Яко вся судьбы Его предо мною и оправдания Его не отступиша от мене. ²⁴ И буду непорочен с Ним, и сохранюся от беззакония моего. ²⁵ И воздаст ми Господь по правде моей и по чистоте руку моею пред очима Его. ²⁶ С преподобным преподобен будеши, и с мужем неповинным неповинен будеши, ²⁷ и со избранным избран будеши, и со строптивым развратишися. ²⁸ Яко Ты люди смиренныя спасеши и очи гордых смириши.

²⁹ Яко Ты просветиши светильник мой, Господи, Боже мой, просветиши тму мою.

³⁰ Яко Тобою избавлюся от искушения и Богом моим преиду стену. ³¹ Бог мой, непорочен путь Его, словеса Господня разжжена, Защититель есть всех уповающих на Него. ³² Яко кто бог, разве Господа? или кто бог, разве Бога нашего? ³³ Бог препоясуяй мя силою, и положи непорочен путь мой. ³⁴ Совершаяй нозе мои, яко елени, и на высоких поставляяй мя. ³⁵ Научаяй руце мои на брань, и положил еси лук медян мышца моя. ³⁶ И дал ми еси защищение спасения, и десница Твоя восприят мя, и наказание Твое исправит мя в конец, и наказание Твое то мя научит. ³⁷ Уширил еси стопы моя подо мною, и не изнемогосте плесне мои. ³⁸ Пожену враги моя, и постигну я, и не возвращуся, дондеже скончаются. ³⁹ Оскорблю их, и не возмогут стати, падут под ногама моима. ⁴⁰ И препоясал мя еси силою на брань, спял еси вся востающыя на мя под мя. ⁴¹ И врагов моих дал ми еси хребет, и ненавидящыя мя потребил еси. ⁴² Воззваша, и не бе спасаяй: ко Господу, и не услыша их. ⁴³ И истню я яко прах пред лицем ветра, яко брение путей поглажду я. ⁴⁴ Избавиши мя от пререкания людей, поставиши мя во главу языков. Людие, ихже не ведех, работаша ми. ⁴⁵ В слух уха послушаша мя. Сынове чуждии солгаша ми. ⁴⁶ Сынове чуждии обетшаша и охромоша от стезь своих. ⁴⁷ Жив Господь, и благословен Бог, и да вознесется Бог спасения моего. ⁴⁸ Бог даяй отмщение мне и покоривый люди под мя. ⁴⁹ Избавитель мой от враг моих гневливых, от востающих на мя вознесеши мя, от мужа неправедна избавиши мя. ⁵⁰ Сего ради исповемся Тебе во языцех, Господи, и имени Твоему пою: ⁵¹ величаяй спасения царева, и творяй милость христу Своему Давиду, и семени его до века.

Слава:

¹ В конец, псалом Давиду, 18

² Небеса поведают славу Божию, творение же руку Его возвещает твердь. ³ День дни отрыгает глагол, и нощь нощи возвещает разум. ⁴ Не суть речи, ниже словеса, ихже не слышатся гласи их. ⁵ Во всю землю изыде вещание их и в концы вселенныя глаголы их. В солнце положи селение Свое, ⁶ и Той, яко Жених исходяй от чертога Своего, возрадуется, яко Исполин тещи путь. ⁷ От края небесе исход Его, и сретение Его до края небесе, и несть иже укрыется теплоты Его. ⁸ Закон Господень непорочен, обращаяй душы, свидетельство Господне верно, умудряющее младенцы. ⁹ Оправдания Господня права, веселящая сердце, заповедь Господня светла, просвещающая очи. ¹⁰ Страх Господень чист, пребываяй в век века: судь бы Господни истинны, оправданы вкупе, ¹¹ вожделенны паче злата и камене честна многа и слаждша паче меда и сота. ¹² Ибо раб Твой хранит я, внегда сохранити я, воздаяние много. ¹³ Грехопадения кто разумеет? От тайных моих очисти мя, ¹⁴ и от чуждих пощади раба Твоего, аще не обладают мною, тогда непорочен буду и очищуся от греха велика. ¹⁵ И будут во благоволение словеса уст моих, и поучение сердца моего пред Тобою выну, Господи, Помощниче мой и избавителю мой.

¹ В конец, псалом Давиду, 19

² Услышит тя Господь в день печали, защитит тя имя Бога Иаковля. ³ Послет ти помощь от Святаго и от Сиона заступит тя. ⁴ Помянет всяку жертву твою, и всесожжение твое тучно буди. ⁵ Даст ти Господь по сердцу Твоему и весь совет твой исполнит. ⁶ Возрадуемся о спасении твоем и во имя Господа Бога нашего возвеличимся. Исполнит Господь вся прошения твоя. ⁷

Конец ознакомительного фрагмента.

Текст предоставлен ООО «ЛитРес».

Прочитайте эту книгу целиком, купив полную легальную версию на ЛитРес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.